НАЦИОНАЛНА ХУДОЖЕСТВЕНА АКАДЕМИЯ

Утвърдени правила към ръководителите на проекти по НХТД

1. След одобрение на проектите и издаване на Заповед от Ректора се изготвят договори между ръководителите на проекти и НХА;

2. Всеки ръководител проект пуска заявка в АУИС, след подписването на договора, като заявката е за общата одобрена стойност на проекта. В случай, че проекта е за период от две или три години, в заявката се посочва стойността за съответната година. Към заявката се добавят като прикачен файл следните документи: план-сметка на проекта и одобреното проектно предложение, които са неразделна част от договора;

3. След одобрение на заявките по надлежния ред, могат да се правят разходи свързани с одобрения проект и подписан договор. В случай, че в проекта са предвидени разходи за възнаграждения, гражданските договори се сключват в началото на периода;

4. Заявката се одобрява в следния ред:
Зам.-ректор художественотворческа дейност – Одобрение – проф. д-р Здравка Василева;
Ръководител СО – Одобрение – Румен Ангелов;
Главен счетоводител – Одобрение – Вероника Цветкова;
Главен секретар- Одобрение – Йорданка Ананиева;
Финансов контрольор – Одобрение – Анна Кралева;
Ректор – Утвърждаване – проф. Георги Янков;

5. Посочените в проекта срокове за изпълнение, следва да бъдат спазвани и разходите отчитани своевременно – да не се чака последния срок.

6. Отчитането на разходи е до 20 ноември на текущата година.

7. До 30 ноември се предават отчетите- съдържателен и финансов, за одобрените и реализирани проекти;

[bookmark: _GoBack]8. В случай, че се налага промяна вътре в проекта между перата, това се извършва след подаване на докладна в деловодството и одобрение от зам.-ректор по НХТД;

9. Текстовете за изданията се представят и изпращат на издателски съвет 
 nmladenov@nha.bg , още в началото на конкурсната кампания, преди подаването на проекта и входирането му в деловодството;

10. В рекламни материали, плакати и публикации да бъде обявено, че проекта се осъществява в рамките на Конкурса за финансиране на проекти за присъщата научна и художественотворческа дейност в Национална художествена академия за 2026 година.
